Anders Minnes Wijbenga

Anders Minnes Wijbenga (ûnder Nijewier, 25 oktober 1881 - Easternijtsjerk, 9 septimber 1948) wie in Frysk dichter, ek bekend as 'de doarpsdichter fan Nijewier' ;hy wie tige frysksinnich. Fan syn fak wie er komelker/gernier. 

Libben
Anders Minnes wie it iennichst bern fan Minne Wybenga en Janke Elzinga. Hy groeide op op in pleats tusken Nijewier en Wetsens. Hy soe dêr syn hiele libben wenjen en wurkjen bliuwe. De dyk dêr 't er oan wenne is nei him ferneamd, de Anders Minneswei. Hy hat de legere skoalle net ôfmeitsje kinnen, al rekke er wol ynteressearre yn poëzy en taal.  Rozendal, A.M., 2018. Biografy Anders Minnes Wybenga. Dorpskrant van Niawier en Wetsens. 38(1), s. 22.  Hy wie lid fan de grifformearde jongesferiening en begûn mei it skriuwen fan stikken dy 't er ek foardroech.

Hy skreau yn it begjin fan de 20e iuw wol gauris yn it Frysk Deiblêd, de Dokkumer Krante en Fryske tydskriften sa as 'Yn us eigen taal' en 'Stim fan Fryslan'. Sa skreau er yn 1907 yn it Frysk Deiblêd it fuljeton Us libben yn Teltsjegea, ûnder de skûlnamme Fetze Greidema en ûnder In Fryske Jongen.

Yn 1908 wie hy ien fan de oprjochters fan it Kristlik Frysk Selskip. Yn dat selskip hat hy tige warber west. Yn 1923 binne syn psalmberimings yn opdracht fan it Selskip útjûn yn it Fryske psalmboek. It doel wie om dat yn 'e tsjerke te brûken. It hat lang sa west dat yn Fryske tsjinsten psalms en gesangen allinnich yn it Nederlânsk songen waarden. De bondel fan Wijbenga is net yn de tsjerken ynfierd. De beriming fan Fedde Schurer waard better fûn. Yn 1930 kaam der in bondeltsje fan Wijbenga's gedichten út mei as titel: 'Libbensgong'. Hy wie ek foarsitter fan de Kristlik Fryske Folksbibleteek (KFFB), dêr't er ta syn dea yn 1948 mei dwaande west hat. Nei syn dea yn 1948 is it bêste wurk fan Wijbenga sammele yn de bondel: 'Ljocht oer it fjild'.

Troch syn rjochtlinigens botste er mei oare Fryske skriuwers as Eeltsje Boates Folkertsma, Douwe Kalma, Jan Piebenga en Fedde Schurer. Omrop Fryslân, 2018. Biografie over Friese schrijver A.M. Wybenga. [online] Beskikber fia: Omropfryslan.nl. [Rieplachte op 22 jannewaris 2019]. Argivearre op 17 april 2021.

Wybenga waar beïerdige op it hôf fan Wetsens

 Wurk fan Anders Minnes 
Kar-ut:
 Loddespitten (1911).
 Foar de fûst wei, foardrachten foar Fryske gearkomsten (Snits: A.J. Osinga, 1914).
 Libbensgong (1930).
 Yn 'e nije pronk, karsamling stimmige en fleuriche foardrachten (Dokkum: Schaaf, 1932).
 It Soenhús, in histoarysk forhael út East-Dongeradiel (1937 - nûmer 3 yn de rige fan de Kristlik Fryske Folksbibleteek)
 Ropta, syn mounle, syn skiednis, 1836-1936 (Dokkum: Kamminga, 1937).
 Fryske Folksdichters (Boalsert: A.J. Osinga, 1945), hjirin stean in tolvetal fan syn gedichten.
 Ljocht oer it fjild, fersen fan lân en bedriuw (Assen: van Gorcum&Comp. n.v., 1950).
 Alderheljen, wurk fan A.M. Wybenga (Boalsert : Osinga, 1970), mei-auteur Doede Wiersma.

 Oars 
Anders Minnes Rozendal is in pakesizzer fan Wijbenga.

 Biografy 
, Yn eigen taal (2018) 

 Webside 
 Anders Minnes Wybenga Bibleteek

Kategory:Frysk dichter
Kategory:Frysk publisist
Kategory:Frysk koarte-ferhaleskriuwer
Kategory:Frysk skriuwer fan histoaryske fiksje
Kategory:Skriuwer yn it Frysk
Kategory:Frysk bestjoerder
Kategory:Frysk taalaktivist
Kategory:Frisiast
Kategory:Persoan berne yn Nijewier
Kategory:Persoan stoarn yn Easternijtsjerk
Kategory:Persoan berne yn 1881
Kategory:Persoan stoarn yn 1948